khistorydata/jeongjo-sjw-relations huggingface dataset:
정조 10년
工曹判書趙時俊疏曰。伏以。天序易邁。冬節又屆。文禧廟朔祭奄過。仰惟聖心疚傷。拊時觸境。何以堪抑。若臣者久阻陪享之班。惟有摧裂之痛。間承驚惶之報。尤切抑塞之至。仍念臣之保有身軀。得至今日者幸耳。近地薄補。非罪伊榮。遠跡於睢盱之埸。盡分於芻牧之任。山郡小事。默數前愆。長夜無寐。感念恩私。惟是防禦任重。郡寄。亦職名也。以臣釁累。以臣罪負。坐官衙供官廩。抗顔對吏民。有非私分之所敢安。人則謂之出補。臣自知其踰濫。迺於千萬夢寐之外。京兆冬官除命。聯翩籌司。惠局兼帶如舊。有隕自天。恩數曠越。行且卽召。途路聳動。不識聖明。何所取於無狀賤臣。而庇保於必死之地。拂拭於衆棄之中。若是其優渥耶。交印之後。惟宜徑歸田里。而納符有重。遂乃復入城闉。反面之禮。褊裨替行。方命之罪。株守難改。飭敎連下。天牌屢臨。經宿闕外。進身無路。跼高蹐厚。此何人斯。臣之放倒廉義。惟以趨走爲恭者。亦已久矣。到今湯火赴蹈。惟上所命。死生禍福。有不暇顧。聖恩至於此。嚴敎至於此。計較一身利害。復事違傲仰煩酬應。是豈臣可已而不已者哉。嘻噫。復從狼狽之初。欲說感激之忱。精魂猶𢥠。聲淚交逬。豈臣齟齬文字。道得盡者耶。臣受性雖甚愚鈍。家規自有謹畏。常以古人所謂無怨惡三字。爲一身修拙之符。而不幸八九年來。恩顧過隆而爲仇怨之祟。官位踰涯而爲菑咎之召。重以宜擿之行。隨處生疣。外而居藩。內而秉銓。以至參廟謨而掌國計。何事非悔。何適非罪。無益於公。徒害于身。自危之心。如當矢的。謹避之計。殆甚罾繳。久據匪據。宜止不止。匍匐而入。良亦可哀。噫。臣之事殿下。今幾年所。凶逆近出而恥憤之心。生不如死。變怪層出而隄防之嚴。國耳忘身。沫飮之義。明張之誠。自以爲百倍他人。忽此罔測之言。永抱難洗之羞。平生秉執。到此壞了。身名僇辱。還屬餘事。此臣所以刺骨而悲。拊心而痛。不欲以生人事自居者也。噫。臣罪臣自知之。盈溢之極人鬼怒者臣也。疎闇之甚而鋒鏑來者臣也。以臣之故。闔門受䵝昧之誣。淸朝乖和平之象。上以煩聖慮。下以累家門。若無臣身。公私妥帖。自有遭罹以後。一家諸族。猥蒙特恩。復廁朝班者。無不仰感俯怵。有命輒膺。而臣之去就。不當與比而同之也審矣。今若曰凶誣之昭晣無餘。情地更無可引也。外邑之恩補旋解。廉隅足以有伸也。違慢之大戾已積。分義不可不顧也。甘作忘廉包羞之人。遂爲飄纓結綬之計。則放恣無忌。添臣一罪。從前汚衊。已無餘地。向後顚沛。尤有難言。參前倚衡。爛熟思量。與其進身而重速薤粉。無寧違命而遄伏鐵銊。窮蹙之情。竊附匹夫之志。疾痛之呼。庶感明主之聽。伏惟聖慈。父母於臣。愛欲生之。天地於臣。大德曰生。憐臣哀矜之懇。許臣避之遠之請。命選部而刋臣仕籍。令有司而勘臣逋犯。使之歸守故山。保過餘生。則身家之福也。世道之幸也。臣無任悲泣祈祝屛營之至。謹昧死以聞。答曰。省疏具悉。卿等見向者判付。豈可言私。卿其勿辭。卽爲肅命。
정조 10년
傳于朴天衡曰。工判批下。牌招察任。
정조 10년
丙午十月初二日巳時。上御重熙堂。左承旨入侍時。左承旨徐鼎修。假注書金祖淳。記事官李崑秀尹行任。以次進伏訖。上曰。禮曹判書入侍。出榻敎賤臣承命出。與禮曹判書徐有隣偕入進伏。上曰。捧單爲幾張乎。有隣曰。纔爲十二張。而俄者令本曹書吏。持來待令矣。上曰。注書出去持入。賤臣承命出持入。上覽訖還下。敎曰。庚子年禮曹儀軌持入。賤臣承命出持入。上曰。政官牌柖開政。出榻敎賤臣承命出傳。命書傳敎曰。右副承旨同副承旨許遞。前望單子入之。待下批牌招察任。命書榻敎曰。刑曹參判及呈辭亞尹許遞。今日政差出。命退。諸臣以次退出。
정조 10년
行都承旨李秉模坐。左承旨徐鼎修坐。右承旨李時秀坐。左副承旨趙衍德坐直。右副承旨李集斗坐。同副承旨朴天衡坐直。注書金孝建仕一員未差。假注書朴蓍壽仕直。事變假注書李德鉉仕。
정조 10년
李集斗啓曰。大司憲鄭宇淳。掌令李庚運。持平宋民載牌招啓辭未下。執義趙錫穆。掌令崔烜。持平朴奎淳俱在外。監察茶時之意。敢啓。傳曰。知道。
정조 10년
傳于徐鼎修曰。前鐵原府使留待。
정조 10년
傳于趙衍德曰。在副承旨入待。
정조 10년
傳于徐鼎修曰。左承旨入侍。
정조 10년
傳于徐鼎修曰。工曹判書入侍。
정조 10년
趙衍德啓曰。事變假注書李德鉉。身病猝重。勢難察任。今姑改差。何如。傳曰。允。
정조 10년
傳于朴天衡曰。史官一員待命。騎馬一匹立之。
정조 10년
以黃海監司狀啓。瑞興府民家失火事。傳于李時秀曰。當寒失所。極爲矜惻。各別顧助。期於奠接。前此平山則不日改搆入接。此倅擧行。豈或讓彼。惕念爲之事。令道臣。各別嚴飭。畢奠接後。形止狀聞事。回諭。
정조 10년
以全羅道尤甚邑定配罪人別單。傳于李秉模曰。依此書下。區別擧行。其中移配者。依他道例。次次發配事。分付。鉢浦金福起。移配他島。珍島劉漢興。亦爲移配。防踏崔光泰。依前下敎。與金天欽。竝卽放送事。分付。
정조 10년
以忠淸道尤甚邑定配罪人別單。傳于趙衍德曰。依書下。卽爲擧行事。分付該道。
정조 10년
備忘記。因前嶺伯擧條。尤甚邑定配罪人。區別移配矣。向來所坐。蓋出於愚無知識。不知妄作。渠雖無似。名則將臣。本邑亦在尤甚邑。豈必移配。定配罪人李邦一。特爲放送。
정조 10년
丙午十月初三日巳時。上御重熙堂。左副承旨入侍時。左副承旨趙衍德。假注書朴蓍壽。記事官李崑秀尹行任。以次進伏訖。上命本司坐起爲之與否。知入。賤臣承命出問。回奏曰。今方開坐云矣。上命讀公事。仍命退。諸臣以次退出。
정조 10년
丙午十目初三日午時。上御重熙堂。左承旨與工曹判書入侍時。左承旨徐鼎修。假注書金祖淳。記注官金健修。記事官李崑秀。工曹判書趙時俊。以次進伏訖。上曰。卿之處義過矣。時俊曰。臣自辭陛之後。瞻望京闕。區區戀結之忱。有倍他時。而間又承驚惶之報。不勝震怛矣。密符親納有命。故走伏闕外。而脩門一步。不敢輒入。連違召命。臣於是。罪上添罪矣。上曰。卿有何不可立朝之故耶。時俊曰。臣至恫在心。寧欲無生矣。上曰。自古遭罹之人。何限。而皆卽出仕。未聞有終因自劃者。以近來事言之。金奉朝賀之處益男。事甚偉如。卿何必乃爾。無論立朝與屛處。人言之來。旣不可禁則與其自廢而徒受。曷若出仕而受之。卿於此。猶未知其利害矣。卿若終不出仕而人言更來。則又將何以處之乎。予旣爲卿地。指陳如此。而卿猶不肯在朝。則向後事。非予所知。卿任自爲之。時俊曰。自上旣已曲爲昭晣之。臣不敢更有他辭。而第是如俄者所奏。至恫在心。故不敢以膺命仰對矣。上曰。過矣。百爾思之。都不如任他人言。自做好官耳。今日本司坐起當參乎。時俊曰。聖敎旣如是。如工判之職。雖當一番肅謝。至於有司之任。與他自別。故不敢自處以備堂矣。上曰。不必然矣。卿其往參哉。時俊曰。下敎如此。臣謹當往參矣。上曰。嶺西年事何如耶。時俊曰。田穀則稍登。畓穀。比於京畿少勝矣。上曰。何處稍勝耶。時俊曰。如金城麟蹄鐵原等數邑稍勝。通高杆三邑。卽嶺東地方。而其處皆畓多。故種種被霜。高城則九月十七日。尺雪忽下。禦冬旨蓄。亦不能收之云。江陵三陟則比通高杆三處。可謂稍登。而大抵民情。幸因守令之曉諭。姑不至於流離之境矣。然明春則恐有顚連之患矣。上曰。當設賑乎。時俊曰。然矣。命退。諸臣以次退出。
정조 10년
丙午十月初三日申時。上御重熙堂。左副承旨入侍時。左副承旨趙衍德。假注書朴蓍壽。記注官金健修。記事官李崑秀。以次進伏訖。上曰。夕後追單又入來乎。持入。賤臣承命出問。回奏曰。已爲入啓云矣。上命衍德讀諸公事。仍命退。諸臣以次退出。
정조 10년
行都承旨李秉模坐。左承旨徐鼎修坐。右承旨李時秀坐。左副承旨未差。右副承旨趙衍德坐。同副承旨朴天衡坐直。注書金孝建仕一員未差。假注書朴蓍壽仕直。事變假注書未差。
정조 10년
徐鼎修啓曰。吏曹參議金宇鎭。除拜後過三日不爲出肅。依定式推考警責。仍卽牌招察任。何如。傳曰。允。
정조 10년
李時秀啓曰。明日次對。兩司當爲進參。除在外疏批未下外。未肅拜人員。竝待開門牌招。何如。傳曰。允。
정조 10년
傳于徐鼎修曰。政官牌招開政。
정조 10년
傳于徐鼎修曰。此時守令。不可曠官。狀本。勢難遲待回啓。該守令已出代者外改差。今日政擇差。待下批明日辭朝。
정조 10년
有政。吏批。判書兪彦鎬進。參判未差。參議金宇鎭進。同副承旨朴天衡進。以洪檢爲同義禁。李集明爲尼城縣監。尹光柱爲漢城主簿。贈坡豐君單尹瓊。
정조 10년
兵批。判書李命植。參判蔡弘履。參議柳誼病。參知尹長烈入直進。同副承旨朴天衡進。副司直單李亨逵李在學徐瀅修洪義榮。
정조 10년
以全羅監司狀啓。災結加請事。傳于朴天衡曰。道伯所請。必有裁量。近見狀辭。詳明可尙。當此災歲。其在委任之意。何可較計於多寡。使之回啓。加請災結。一倂依狀請施行事。卽爲回諭。如是而民有白徵之冤。道伯其可曰克盡委卑之責乎。更須惕念事。一體。回諭。
정조 10년
傳于李時秀曰。俄因諫臣疏回啓。有措辭判下者。大抵漁鹽稅事。奚獨嶺沿諸邑。爲弊若此。卽諸道同然之痼弊。均役事目。雖曰至嚴。此非更張矯改之擧。要不過移此補彼。不失元摠。若遇歉歲。從實定稅也。此專在道伯邑宰。誠心査櫛之如何。而視若秦瘠。曾無動念。致使小民。如是受困。是豈先大王制法之聖意也。外邑有報。該廳之不卽準施。亦由於京外不相信之致。況當災荒之時。事關民隱。何論海陸。先以此意。嚴飭諸道。務加詳査。報該廳頉給。俾民得免白徵之冤。前此飭諭。何等申複。而弊復自如。至入於臺章論列。爲方伯者。苟能體朝家恤民之意。豈如是泛忽。一依備局啓目。判下施行事。一體嚴飭。期有實效。
정조 10년
備邊司粘連啓目。前正言李羽晉上疏諸條。關問於道帥臣後。稟處。何如。判付啓依回啓施行爲旀。嶺沿諸邑漁鹽稅事。邑摠不必硬定。稅額當隨豐歉兺不喩。一處疊捧。無異於白地勒徵。旣聞之後。不可循例回啓而止。今番叚。除尋常。依別下傳敎。令各該道伯。査櫛報來後。令該廳區別頉給。俾命令無至無實之地事。京廳竝以嚴飭爲旀。他餘條件。依回啓施行爲良如敎。
정조 10년
朴天衡啓曰。左副承旨李祖承牌不進罷職傳旨。今方捧入矣。伴直無人。右副承旨趙衍德。所當牌招入直。而拘於廳規。不得請牌。何以爲之。敢稟。傳曰。牌招。
정조 10년
以左副承旨李祖承牌不進罷職傳旨。傳于朴天衡曰。許遞。前望單子入之。
정조 10년
朴天衡。以兵曹言啓曰。去秋等能麽兒考講時。訓鍊院主簿洪龍僖。武臣兼宣傳官陳邦一。守門將韓世孟。一次不通。依定式竝從重推考。何如。傳曰。允。
정조 10년
朴天衡。以訓鍊都監言啓曰。本局把摠李長喆。哨官鄭光述。身病甚重。勢難察任。竝改差。何如。傳曰。允。
정조 10년
徐鼎修。以禮曹言啓曰。以廣儲嗣。慈敎不啻縷縷。因此寢饍不如常節。在予仰體之道。揀選之擧。不容少緩。以此意令該曹知悉。處子年十七歲以上至二十歲禁婚捧單事。命下矣。處女揀擇吉日。當爲推擇。以何間擧行乎。敢稟。傳曰。初揀擇。以今月內推擇。再揀擇三揀擇日字。更待下敎擇入。可也。
정조 10년
徐鼎修。以禮曹言啓曰。揀擇日字。以何間推擇事草記。傳曰。初揀擇。以今月內推擇。再揀擇三揀擇日字。更待下敎擇入事。批下矣。卽令日官推擇。則今十月二十日爲吉云。以此日擧行。何如。傳曰。允。
정조 10년
朴天衡。以義禁府言啓曰。原春道平海郡竄配罪人李邦一放送事。承傳啓下矣。李邦一。卽爲放送事。分付該道道臣之意。敢啓。傳曰。知道。
정조 10년
趙衍德。以刑曹言啓曰。因忠淸道尤甚邑定配罪人等抄出別單。鴻山徐仁喆奴大順。石城姜載坤等放。泰安崔三金池應龜。扶餘姜太玉。新昌李昌永。陰城孫守道。溫陽金召史。庇仁東方召史等。竝移配稍實邑事。命下矣。徐仁喆等三名。卽爲放送事。分付道臣。崔三金池應龜淸風府。姜太玉丹陽郡。李昌永懷德縣。孫守道永同縣。金召史靑山縣。東方召史黃澗縣。竝移定配所押送事。一體分付之意。敢啓。傳曰。知道。
정조 10년
趙衍德。以刑曹言啓曰。因全羅道尤甚邑定配罪人別單。依此書下。區別擧行。其中移配者。依他道例。次次發配事。命下矣。長水金憲鎭。靈光趙鳴玉。珍島姜德輝。荏子島鄭德漢。防踏朴盛根。順天李仁圭。興陽金宗魯奴泰山。光陽金世澤等九名。卽爲放送事。分付道臣。鉢浦金福起。古今島。珍島劉漢興。南平縣。茂長朴順才。茂朱。求禮申命袁。京畿連川縣吳復性。泰仁縣。順天安宅祚。龍安縣。金萬泰。慶尙道比安縣。光陽朴尙權。綾州牧。興陽金命千。井邑縣。李以金。原春道安峽縣。盧得宗。平安道泰川縣。柳重彩。黃海道白川郡。高敞李斗煥。金堤郡。務安姜遇文。忠淸道靑陽縣。竝定配所。仍前罪目移配之意。一體分付。而至於順天金天欽。防踏崔光泰。日前因渠輩妻與子之呼籲。有放送之命。而此等護逆之類。若輕易放釋。則日後之慮。不知至於何境。故不得奉承之意。纔已論啓矣。今此別單。又有放送之敎。而臣曹之不敢奉行。與前無異。成命之下。不得擧行。惶恐之意。敢啓。傳曰。知道。
정조 10년
行判中樞府事徐命善。領敦寧洪樂性。左議政李福源。右議政金熤等。伏以。臣等於日昨筵席。以揀選年限之不可不進定。縷縷仰陳而未蒙允許。只令加抄一年。臣等不敢屢瀆而退矣。三日捧單。不滿二十。今日則更無來呈者。玆事關係至重。必須博求。然後方可精揀。而呈單之數少如此。揆以事體。大涉疎略。臣等愚見。更進一年。以十五歲。一體捧單。有不容已。醫譯以下擧案。亦宜準此擧行。伏乞亟下明命。俾卽知委焉。答曰。省箚具悉卿等之懇。卿等之言。又復若此。士族加年事。依請爲之。醫譯不必加年矣。仍傳曰。此批答。遣史官傳諭于時原任大臣。
정조 10년
內午十月初四日辰時。上御重熙堂。左承旨入侍時。左承旨徐鼎修。假注書朴蓍壽。記注官金健修。記事官李崑秀。禮曹判書徐有隣。以次進伏訖。上曰。捧單爲幾張乎。有隣曰。今方連爲捧入。而姑未知張數之幾許矣。上曰。單子中若有皇朝人子孫。或洪氏及四祖無顯官者。竝卽還給。卿出去與漢城府堂上。相議爲之好矣。仍命退。諸臣以次退出。
정조 10년
丙午十月初四日申時。上御重熙堂。坐直承旨入侍時。左副承旨趙興鎭。假注書朴蓍壽。記注官金健修。記事官李崑秀。以次進伏訖。上曰。注書出去。問于禮曹。漢城府捧單人中根泒。果皆詳問乎。知入。賤臣承命出問。回奏曰。今方書出云矣。上命書傳敎曰。見其實𧏮。無以行公。左副承旨許遞。前望單子入之。待下批牌招入直。又命書榻敎曰。右副承旨許遞。前望單子入之。待下批牌招察任。仍命退。諸臣以次退出。
정조 10년
行都承旨李秉模坐。左承旨徐鼎修坐。右承旨李時秀坐直。左副承旨未差。右副承旨趙衍德坐直。同副承旨未差。注書金孝建仕一員未差。假注書朴蓍壽仕直。事變假注書未差。
정조 10년
趙衍德啓曰。大司憲鄭宇淳牌不進。掌令李庚運。持平宋民載疏批未下。執義趙錫穆。掌令崔烜。持平朴奎淳竝在外。監察茶時之意。敢啓。傳曰。知道。
정조 10년
李時秀啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 10년
徐鼎修啓曰。卽者副校理李晴。謂有情勢。陳疏徑出。原疏纔已退却矣。所當直捧禁推傳旨。而此與無端徑出有異。推考警責。何如。傳曰。允。
정조 10년
趙衍德啓曰。校理李太亨成種仁。修撰李尙度。副修撰吳泰賢李百亨。纔已削版。應敎鄭萬始。受由在外。副校理趙雲紀。牌招草記未下。修撰申馥。疏批未下。玉堂上下番俱空。事甚未安。副校理李晴。卽爲牌招入直。何如。傳曰。允。
정조 10년
以咸鏡監司狀啓。加分請劃守令仍任事。傳于趙衍德曰。依狀請施行事。回諭。
정조 10년
以司諫宋銓。獻納申禹相再牌不進罷職傳旨。傳于李時秀曰。只推。
정조 10년
以司諫宋銓。獻納申禹相牌不進罷職傳旨。傳于趙衍德曰。只推。更爲牌招署經。
정조 10년
徐鼎修啓曰。尼城縣監李集明。今日辭朝事。命下矣。大司憲鄭宇淳牌不進。大司諫未差。執義趙錫穆。掌令崔烜。持平朴奎淳。正言申光祜在外。掌令李庚運。持平宋民載。正言宋翼孝疏批未下。司諫宋銓。獻納申禹相牌招傳旨未下。無以署經云。何以爲之。敢稟。傳曰。違牌都憲許遞。與未差之代。政官牌招開政。以在京無故人差出。待下批牌招署經。
정조 10년
有政。吏批。判書兪彦鎬進。參判未差。參議金宇鎭進。右副承旨趙衍德進。以李在學爲大司憲。徐有成爲大司諫。祭酒單金履安。
정조 10년
兵批。判書李命植次對進。參判蔡弘履。參議柳誼病。參知尹長烈入直進。右承旨李時秀進。副司直單趙興鎭李集斗。
정조 10년
趙衍德啓曰。守令署經事。命下矣。大司諫徐有成牌不進罷職傳旨。今方捧入。而司諫宋銓。獻納申禹相。旣有只推之命。更卽牌招。憲府諸臺或在外或疏批未下。無以備員。署經何以爲之。敢稟。傳曰。允。未承批憲臺許遞。前望單子入之。待下批牌招察任。
정조 10년
臺諫前望單子入之。掌令李秀夏。持平徐有沂落點。
정조 10년
以大司諫徐有成牌不進罷職傳旨。傳于趙衍德曰。只推。
정조 10년
趙衍德啓曰。守令署經事。命下矣。司諫宋銓。獻納申禹相牌不進罷職傳旨。今方捧入。而大司諫徐有成傳旨未下。正言申光祜在外。宋翼孝疏批未下。憲府諸臺俱在外。無以備員。署經。何以爲之。敢稟。傳旨違牌臺竝更爲牌招。
정조 10년
以開城留守狀啓。民家失火事。傳于李秉模曰。依日前下敎。各別顧護事。回諭。
정조 10년
以咸鏡監司狀啓。災實分等事。傳于李秉模曰。竝依狀請施行事。回諭。
정조 10년
李德鉉改差。代以李相璜爲事變假注書。
정조 10년
傳于李秉模曰。同副承旨與有司堂上入侍。
정조 10년
趙衍德啓曰。臣與同副承旨朴天衡伴直。而纔已遞差矣。伴直無人。右承旨李時秀。所當牌招。而拘於廳規。不得請牌。何以爲之。敢稟。傳曰。牌招。
정조 10년
趙衍德。以刑曹言啓曰。因原春道尤甚邑定配罪人別單五名。竝移配稍實邑事。命下矣。平海張起周。伊川縣。蔚珍鄭德柱。楊口縣。金致得。麟蹄縣。僧勝性。安峽縣。李興培。平康縣。竝移定配所。依前罪目。次次押送事。分付道臣之意。敢啓。傳曰。知道。
정조 10년
校理李太亨成種仁。修撰李尙度。副修撰吳泰賢李百亨等。伏以。臣等卽伏見副校理李晴徑出之擧。竊有所悶歎憂慨者。大抵懲討一事。關係義理。上不可拒以聲色。使之不言。下不可怵於嚴威。不盡其說。此箇事理。卽是不易。而況今蔡濟恭。是何等★也。凡在橫目之列者。擧切沬血之誠。而乃殿下以必不可行之事。加之於必不可已之論。才有一番請討之言。輒致一番過中之擧。前後言官。譴罰相續。及至今日李晴事。而言路殆可謂杜絶矣。噫。晴之言。卽國人之大論也。晴之職。卽論思之邇列也。以論思之職。誦國人之論。則殿下固宜假借。使之盡言。而奈何筵奏未畢。嚴敎遽下。惶懍沮縮。蒼黃退出。臣等纔見此擧。相顧憂歎。實不能無憾於天地之大也。前月十二日筵敎以後。凡今在廷之臣。豈敢復事煩瀆。而但義理不可不明。隄防不可不嚴。固不當徒守嚴畏之心。竝廢懲討之擧。殿下於此。亦宜少賜開納。卽令究覈。俾至於無所爭執之地。而不此之爲。惟以雷霆之威。絲綸之摯。設爲防禁。拒絶言者。縱或怵畏嚴命。其口雖不敢言。而惟其出自秉彝。其心有不能已。以殿下之明聖。何不察其本而徒欲制其末乎。何不服其心而只欲禁其口乎。此不但王章未伸。輿情愈鬱。其爲聖德之貽累。擧措之乖當。亦豈細故也哉。伏聞繼自今。凡有以此事進言者。毋或摧折。使國論不至壅閼。亂逆有所懲畏爲。答曰。省箚具悉矣。
정조 10년
丙午十月初五日午時。上御重熙堂。左承旨入侍時。右承旨徐鼎修。記事官金孝建李崑秀尹行任進伏訖。上曰。抄啓文臣。親試賦表製進者持入。賤臣承命奉入。上親考訖。上曰。榜目修正事。分付內閣。命退。諸臣以次出。
정조 10년
丙午十月初五日申時。上御重熙堂。同副承旨入侍時。同副承旨朴天衡。假注書朴蓍壽。記事官李崑秀尹行任。有司堂上趙時俊。以次進伏訖。上曰。日勢已晩。慶尙道分等回啓。略擧其槪。可也。時俊曰。此慶尙監司金尙集災實分等狀啓也。南海等二十二邑。置之尤甚。知禮等三十四邑。置之之次。聞慶等十五邑。置之稍實。面里分等區別修成冊。上送備局。仍以爲今年穡事。幾乎無一邑不病。無一坪不災。居然爲大無之歲。前頭接濟之策。當賑之民。可以賑濟。付還之民。可以還分。目今鎭安之道。專在災糴兩政。而沿江海災邑之新還。無望準捧。或有別般處分。以爲慰安之地。至於災結。以今災摠較比事目。元俵太不彷彿。無以分排。今年災形。比之辛丑。有過而無不及。若於元俵災六千四百結外。加得二萬五千五百結。則庶可以僅僅塗抹。被災各邑之開春設賑。自是次第件事。而尤甚邑外之次邑尤甚面里。隨其緩急。不可無救濟之擧。各項條件。後錄以聞。竝令廟堂稟旨分付矣。其一。本道賑穀。只有備荒私賑帖價等三名色。而時存元數。不過三萬餘石。半分之數。多在災邑。今年準捧。未可必。至於軍作牟租。從前災歲。間或請得。而其數甚少。未滿萬包。三賑穀外。加劃常賑米太五千石。牟祖八萬石事也。其一。訓局砲保。依稅大同例。毋論稍實之次。竝以純錢輸納事也。其一。沿海邑還穀。已爲分數代捧。而山郡野邑之畓農。均是歉歲。代捧一款。依沿海邑例。之次邑尤甚面三分一。之次邑之次面及稍實邑尤甚面。四分一。分數擧行事也。其一。畓農失稔。一路同然。而畓結錢。似當爲四五萬兩。若得沿邑米一萬石。趁此秋捧時作錢。則足可以防給道內之畓結錢。本米。待明秋還作本色。一依留庫穀改色例。除耗捧納。則可爲均惠之道。統營句管別餉米應留四萬餘石中。劃出萬包。則此不過一時借貸。而餉穀體重。恭俟處分事也。其一。稅大同純錢之命。旣是曠絶之恩。而至於漕運二十邑。皆以本米上納之故。獨未蒙惠。今年條漕倉當納船價米。姑令停退事也。其一。各邑舊還當捧之數。災歲停退。亦有已例。沿海邑未拯米太當納沙格輩。俱是無依之類。其在鎭安之道。合有停退之擧。竝俟處分事也。其一。江都所送軍作米每年三百石輸送一款。姑爲停寢。待年豐擧行事也。其一。各宮房稅米及訓局樂工保米。依免稅例。一石五兩式代錢收捧事也。其一。各山城還穀之今年分給者三分一。輸納山倉。三分二。捧留平倉事也。其一。推奴徵債。依前禁斷事也。其一。京外罪人。限明秋勿定配所於尤甚邑事也。臣依下敎。就議于大臣。則以爲分等。依狀請施行。新還已有分數停退之下敎。今無可論災結。原俵災六千四百結外。加請二萬五千五百結。而近來本道歉荒辛丑爲最。災摠則猶不滿三萬。今此所請之數。殆近三萬二千。已極過多。且前道臣筵奏。以新災加請。當不踰二萬之數爲言矣。事目災外。限二萬結加劃。使之均俵。賑穀所請。各衙門各色穀。合爲十二萬石。不但數甚太多。其中常賑穀則本道前後設賑時。元無常賑元穀劃給之規。年久已例中可據者。不過乙巳戊午之當年耗條取用而已。且辛丑大賑時實入穀數。只是九萬石。今番則三賦各穀三萬石。常賑當年耗條牟一萬五千石。租二萬五千石。合七萬石。先爲許劃。有餘則還錄。不足則加請之意。分付訓局。保布。旣有本營草記。又有今日定奪。依此施行。畓結結錢之防給事。餉穀事面。與他自別。且以米爲錢。以錢防役。係是前例所無。有難創開。置之。儲留米取用事。沿邑民情。雖曰遑汲。船價米。乃是元稅中除出者。則被災處。旣爲給災。食實處。又令停退。有違綜核之政。且從前歉歲元無此等格外蠲免之例。置之。各宮房稅米與元稅。一體收捧。而今若區別作錢。則無異元稅之作錢。置之。訓局樂工保米。一依軍布作錢例。尤甚之次邑。分數許施。舊還已因特敎。有所停退。不必更論。之次稍實邑還穀代捧事。沿海邑未拯米太停退事。江都所送米三百石。限明秋停退事。山倉餉穀三分二捧留事。推奴徵債嚴禁事。尤甚邑勿定配所事。竝依狀請施行。何如。上曰。依爲之。災結事。大臣之意雖如此。其在寧失之意。不可靳持。準請許施。畓結結錢防給事。道臣言。出於憂民蠲役之意。朝家旣聞之後。豈可置之勿論。然統餉體重。有難及動云云。卿等言。亦是守經之論。雖不作錢。豈無從他岐區劃。思所以防給之方乎。卿旣經道伯。詳陳意見。可也。時俊曰。統餉體重。遽難遷動。誠如聖敎。而本道各邑中咸陽山淸安義居昌等四邑。以山郡迃僻之地。阻貿遷移動之路。各倉還穀。逐年增耗。儲積相仍。數旣夥然。自致勒分之弊。亦有麤劣之患。故以作錢移貿沿邑之意。四邑民人。曾已齊訴。前後道臣。亦皆狀請。而第緣四邑。連値農穰。穀賤價低。沿邑移貿。不能相當。尙此因循矣。今聞四邑穡事失稔。接界之湖南諸邑。亦未免歉。穀價比常年。必當踊貴。新捧中勿論米租太。量宜定數。從願作錢。而一依定式定價。畢收捧之後。以此錢數。較諸沿邑結錢。量其多寡。而直爲防給。沿邑結錢之代。待明秋以穀除耗收捧。俾充四邑還穀之數。則山郡穀多之弊。因此可除。沿海貧民力。得以少紓。此似爲兩便之道矣。上曰。卿言極爲的確。可謂彼此兩便。公私俱益。依此施行事。分付。可也。時俊曰。向者舊嶺伯。以先除耗事。有所仰奏。而臣亦有意見。豈不仰達乎。大抵先除耗名色事面。極爲苟且事。如民間私債中。先除邊名目。實非朝家恤民之義。且先除二字。所見甚不好矣。臣以有懷無隱之意。敢此仰達矣。上曰。聞卿所奏。實合予意。仍命書傳敎曰。儲留米先除耗事。向聞前嶺伯筵奏。事係蠲民役。不問已例有無。果已許施矣。今聞有司堂上言。分給之時。先除耗條。有傷事面。亦關後弊云。此言出於守經之論。朝家知此事實。何拘銷刻之嫌。先除耗事。置之。此擧專爲防給。則旣許旋寢。此失信於民也。耗穀。代以元穀中準數充給事。分付該道。上曰。朝筵。以卿處義之太過。有所下敎矣。果聞之耶。時俊曰。得聞矣。每以去就。至有上煩。豈不知死有餘罪。而以臣情地之痛迫。屢犯違傲之科。更將何辭仰達乎。上命天衡讀玉堂箚子。仍命書批旨。上敎時俊曰。玉堂事。誠悶然矣。時俊曰。非但玉堂然。人孰不然。上曰。卿不聞向日筵敎乎。時俊曰。臣亦伏聞。而爲陳言者。豈可怯於被罪而緘口不言乎。上曰。有司堂上先退。可也。時俊承命退出。上命書傳敎曰。始似平說。務欲沒痕。而轉語間。用此究覈二字。謂筵敎不足信乎。營救僚員。不緊固甚矣。此豈必過加摧折而已。洞諭之事。更欲究之覈之。卽此一款。難免犯分之罪矣。論思自論思。嚴畏自嚴畏。若使王綱。不至下墜。似此無窮。放恣之習。不可不先正其罪。姑稽投竄。卽思其職名也。陳箚玉堂。爲先施以削版之典。天衡曰。以此事仰陳疏箚者。實出於公憤所激。一陳衷懇。輒加摧折。臣實莫知。伏乞聖明。亟收此傳敎。使在廷臣僚。無或瞠然焉。上命書傳敎曰。入侍承旨奏語。極爲屑越。爲先遞差。上命退。諸臣以次退出。
정조 10년
丙午十月初五日初更四點。上御重熙堂。右副承旨入侍時。右副承旨趙衍德。假注書朴蓍壽。記事官李崑秀尹行任。以次進伏訖。上命讀諸公事。仍命退。諸臣以次退出。
정조 10년
行都承旨李秉模病。行左承旨李在學在外。右承旨徐鼎修坐直。左副承旨李時秀坐。右副承旨趙衍德坐直。同副承旨李集斗坐。注書金孝建仕一員未差。假注書朴蓍壽仕直。事變假注書李相璜仕。
정조 10년
趙衍德啓曰。大司憲李在學。報義趙錫穆。掌令崔烜李秀夏。持平朴奎淳徐有沂俱在外。監察茶時之意。敢啓。傳曰。知道。
정조 10년
承旨前望單子入之。李在學李集斗落點。
정조 10년
徐鼎修啓曰。同副承旨李集斗。卽爲牌招察任。何如。傳曰。允。
정조 10년
有政。吏批。判書兪彦鎬式暇。參判未差。參議金宇鎭進。右副承旨趙衍德進。啓曰。判書兪彦鎬式暇。參判未差。小臣獨政未安。何以爲之。敢稟。傳曰。只出緊任。以洪良浩爲大司憲。權以綱爲大司諫。李濟萬爲司諫。許晊爲獻納。趙弘鎭爲校理。姜彝正爲副校理。尹羽烈爲修撰。尹光普爲副修撰。
정조 10년
兵批。判書李命植。參判蔡弘履。參議柳誼病。參知尹長烈入直進。右承旨徐鼎修進。副護軍單李庚運。副司直單鄭宇淳李祖承朴天衡宋民載。以元厚鎭爲御營中軍。
정조 10년
趙衍德啓曰。副校理李晴牌不進罷職傳旨。今方捧入。而應敎鄭萬始受由在外。副校理趙雲紀牌招草記未下。修撰申馥疏批未下。玉堂上下番俱空。已至經宿。事甚未安。未差之代。政官牌招開政差出。竝待下批牌招。以爲推移入直之地。何如。傳曰。允。
정조 10년
徐鼎修啓曰。守令署經事。命下矣。大司諫徐有成。司諫宋銓。獻納申禹相牌不進罷職傳旨。今方捧入。而正言申光祜在外。宋翼孝疏批未下。憲府諸臺俱在外。無以署經。何以爲之。敢稟。傳曰。違牌人員。旣已踏下。今日政。以在京無故人差出。待下批牌招署經。
정조 10년
趙衍德。以弘文館言啓曰。新除授副校理趙雲紀。卽爲牌招察任。何如。傳曰。允。
정조 10년
丙午十月初六日申時。上御重熙堂。坐直承旨入侍時。右承旨徐鼎修。假注書朴蓍壽。記事官李崑秀尹行任。以次進伏訖。上曰。明日抄啓文臣課講及親試。當設行。令內閣知委。使之明早入來事。分付。賤臣承命出傳。命退。諸臣以次退出。
정조 10년
行都承旨李聖圭未肅拜。左承旨徐鼎修坐直。右承旨李時秀坐。左副承旨洪仁浩未肅拜。右副承旨趙衍德坐直。同副承旨李集斗坐。注書金孝建仕一員未差。假注書朴蓍壽仕直。事變假注書李相璜仕。
정조 10년
徐鼎修啓曰。來十一日。朝參日次矣。敢稟。傳曰。停。
정조 10년
李時秀啓曰來十一日朝對日次矣。敢稟。傳曰。爲之。
정조 10년
趙衍德啓曰。來十一日。輪對。以專經文臣殿講相値。頉稟之意。敢啓。傳曰。知道。
정조 10년
李時秀啓曰。來十一日。專經文臣殿講日次矣。敢啓。傳曰。爲之。
정조 10년
趙衍德啓曰。大司憲洪良浩未肅拜。執義趙錫穆。掌令李秀夏崔烜。持平朴奎淳徐有沂俱在外。監察茶時之意。敢啓。傳曰。知道。
정조 10년
李集斗啓曰。今日抄啓文臣課講爲之事。命下矣。何承旨進去乎。敢稟。傳曰。左副承旨進去。
정조 10년
李集斗啓曰。守令署經事。命下矣。大司憲洪良浩。大司諫權以綱。掌令宋益中牌不進推考傳旨及罷職傳旨。今方捧入。而兩司諸臺俱在外。無以署經。何以爲之。敢稟。傳曰。在外諸臺許遞。政官待明朝牌招開政。以在京無故人差出。待下批與違牌諸臺牌招。使之當日署經。
정조 10년
以大司諫權以綱。掌令宋益中等牌不進罷職傳旨。傳于李集斗曰。只推。
정조 10년
以大司諫權以綱牌不進罷職傳旨。傳于趙衍德曰。只推。
정조 10년
李集斗啓曰。守令署經事。命下矣。大司憲洪良浩。大司諫權以綱牌不進推考傳旨及罷職傳旨今方捧入。執義趙錫穆。掌令崔烜李秀夏。持平朴奎淳徐有沂。司諫李濟萬。獻納許晊。正言申光祜俱在外。正言宋翼孝疏批未下。無以署經云。何以爲之。敢稟。傳曰。只推。在外人員許遞。前望單子入之。與違牌臺諫竝卽牌招。使之署經。
정조 10년
兩司前望單子入之。執義李東郁。掌令禹禎圭宋益中。持平權儐沈埉。司諫李壽咸。獻納柳協基。正言尹悌東落點。
정조 10년
傳于趙衍德曰。前望受點中罷散人員。竝敍用。
정조 10년
兵曹口傳政事。副司直單李秉模。副司果單申馥。
정조 10년
傳于趙衍德曰。都承旨聞有實𧏮。左承旨在外。竝許遞。前望單子入之。待下批牌招察任。
정조 10년
承旨前望單子入之。李聖圭洪仁浩落點。
정조 10년
徐鼎修啓曰。新除授都承旨李聖圭。方在削職中。何以爲之。敢稟。傳曰。敍用。
정조 10년
以全羅監司狀啓。官門聚點停止。軍兵歲抄退限事。傳于趙衍德曰。依狀請施行。嶺湖畿甸。亦令依此爲之事。自廟堂行會。
정조 10년
以全羅監司狀啓。高敞縣監朴文絅仍任事。傳于李時秀曰。依狀請施行事。回諭。
정조 10년
左承旨徐鼎修。右承旨李時秀。右副承旨趙衍德啓曰。伏以。臣等伏見夜下傳敎。有陳箚玉堂削版之命。辭旨截嚴。至以犯分爲敎。臣等死罪。竊以爲過矣。噫。彼玉堂之言。卽國人之言也。其事則懲討。其誠則匡救。設有不槪於聖心。固當容而受之。以光大聖人轉環之德。今乃遽施威怒。過加摧折。使之深夜蒼黃。逬出禁扃。景色愁沮。聽聞驚惑。豈細故哉。至於入侍承宣。身登前席。目見過中之擧。欲效覆難之義。儘得惟允之職。又何罪之可遞也。臣等非敢爲諸玉堂一僚員營護地也。所大懼者。凶賊益無懲畏。義理漸至晦塞。懲討二字。更無敢陳之於紸纊之前也。終宵耿耿。聯貢愚忱。伏乞聖明。淵然深思。穆然回悟。亟收陳箚玉堂削版。入侍承旨遞差之命焉。惶恐。敢啓。答曰。不緊矣。
정조 10년
傳于趙衍德曰。課講入侍。
정조 10년
傳于李集斗曰。發遣吏郞。諸執事。淸齋與否。摘奸以來。
정조 10년
趙衍德。以弘文館言啓曰。本館下番闕直。事甚未安。副校理趙雲紀疏批已下。卽爲牌招。以爲姑降入直之地。何如。傳曰。允。
정조 10년
李時秀。以禮曹言啓曰。觀此全羅監司沈頤之。高敞士人柳慶復妻金氏烈行。年代久遠。更査狀啓。則論列邑報。附陳己見。以爲金氏乃於甲午正月。出嫁於柳慶復。時年爲十九歲也。于歸六朔。其夫罹疾。同年十二月。仍至不起。故哀毁成疾。翌年乙未五月初五日。仍而自盡。其在樹風聲之道。合有褒揚之擧。而今以道儒之上言。遽許旌褒之重典。則跡涉干恩。事關後弊。臣之愚見。姑待式年。必待道啓上徹。始乃許施。似合事宜云。道臣跋辭。儘有意見。依狀請施行。何如。傳曰。道臣之言。旣如此。可見實蹟之信然。依請爲之。似不至太濫。特爲許施。可也。
정조 10년
趙衍德。以禁衛營言啓曰。本營中軍白東俊。身病猝重。勢難察任。改差。何如。傳曰。允。
정조 10년
都承旨李聖圭疏曰。伏以。日月不留。冬節奄屆。銅闈之音徽寢邈。帀域之冤號冞切。伏惟聖念之悲疚。益復難抑。仍伏念臣月前待罪憲長也。以違牌。重被大僚之筵斥。自速譴削之重勘。至今悚蹙。無地自容。忽於千萬夢想之外。伏承知申除旨。繼以特敍有命。召牌狎臨。臣於此。益不勝惝怳霣越。罔知攸措。聖恩雖出於甄釋。私義實難於冒沒。今何可以時月之稍久。晏然自恕也哉。玆敢忙陳短章。仰瀆崇聽。伏乞聖明。俯賜諒察。亟許鐫削。以安私分。以肅朝綱。千萬幸甚。答曰。省疏具悉。卿其勿辭行公。
정조 10년
左副承旨洪仁浩疏曰。伏以。流光不淹。冬序已屆。貳極之音容日遠。八域之冤號冞切。伏惟聖情悲疚。尤當如何。仍念臣孱劣無似。最居人下。而偏蒙拂拭之眷。屢叨近密之列。榮逾涯分。報蔑絲毫。惟思飭身畏法。倖免大戾。忽於頃者。名登呈課。遣辭深緊。聲罪狼藉。置待有命。嚴譴是俟。而聖度天大。罰止薄勘。臣方銜恩訟罪。無所容措。不意恩敍纔下。宿趼復叨。臣且惶且感。宜卽竭蹶趨膺。而第臣所遭至爲奇怪。有不容淟涊無辨者。蓋進身於班儀未整之前。而謂以退到跟隨。則只一持席之隷。而稱以多率者。已是抑勒爽實之說。而矧當悲遑之境。謂發憤罵之言者。隱然歸之於常情之外。臣雖頑迷。寧忍至斯。此莫非臣言行無素。不能見重於同朝之致。撫躬慙靦。愈久靡已。以此情踪。實無以抗顔榮次。召牌之下。末由進身。玆敢冒入文宇。仰瀆宸嚴。伏乞聖慈。俯垂鑑諒。亟削臣職名。以安私分。仍治臣瀆擾之罪。以肅朝綱。千萬幸甚。省疏具悉。爾其勿辭察職。
정조 10년
副校理趙雲紀疏曰。伏以。臣向叨館職。忱誠淺薄。言未得請。擧措昏錯。妄犯徑出。乍就圓扉。旋蒙特宥。弗職之實。自顧多恧。訟愆之心。久益靡措。乃者已試蔑效之地。遽侈宿研復叨之恩。感惶之極。宜卽竭蹶。而有罪未勘。理難冒膺。若其區區危蹙之私。雖不敢張皇自引。而晏然束帶。有關廉防。玆敢隨牌陳懇。自外徑歸。伏乞聖慈。諒臣情實。刋臣職名。以警具僚。以安分焉。臣雖不以館銜自居。而旣入文字。有激愚衷。事在可言。豈容終默。噫。昨者聯箚諸臣削版之命。臣竊以爲過也。夫李晴之筵席陳懷。雖未知遣辭之如何。而未及畢說。不免徑退。至有陳疏自劾之擧。則居論思之地者。以憂愛之忱。進規勉之箚。此乃職責之當爲。豈是營救而然哉。至若蔡濟恭事。筵中下敎。爲臣子者。夫孰有不敢信之心。而上惟曰勿辟。有司曰可殺。自是執法之常分。昭代之美事。則今乃以擧職之言。罪之以無嚴。至以王綱下墜。過費辭敎。使一國公共之憤。更不得開口刺論。言議之地。遂作逡巡之場。懲討之義。擧懷囁嚅之態。至於昨日臺臣之四牌違傲。顯有規避之意者。抑殿下有以導之也。臣之所憂者。綱紀之墜。在此而不在彼也。諸臣營護。僚官被譴。臣之此言。極知惶猥。而噫。臣豈爲諸臣哉。愚妄之悃。恐累大德。伏願聖明。克恢轉環之量。特寢諸玉堂譴削之命。以張言路。以伸公議。日違四牌之兩臺臣。竝施譴削之典。斷不可已也。省疏具悉。院批。已言之矣。臺臣四牌不進事。堂下之三違。猶有應勘之律。豈至四違。朝紙之書出。必是坐直承宣不能照檢之致。當該承旨。從重推考。爾其勿辭察職。
정조 10년
副司直徐浩修疏曰。伏以。仙寢祗謁。聖慕克伸。鑾蹕穩旋。玉體彌康。區區慶忭。曷有其已。夫疾痛則呼父母。窮蹙則呼天。人情之常也。今臣竊有憫若切至之懇。而嚴畏囁喘。因循泯默。自阻於仁覆之天。則非徒臣欲報之私。終無可伸之日。誠恐獲戾於我聖明孝理之下。玆敢不避煩猥。瀝血控籲。惟聖明。少垂憐焉。念臣謏才蔑學。百無寸長。特空疎譾劣之一賤品爾。策名二十餘年。偏荷我聖明特達之知。三鎭藩臬。屢掌銓衡。華貫膴仕。歷揚殆遍。臣雖冥頑。亦豈不感激殊遇。策勵駑鈍思所以畢命效力。而況自數年以來。遭罹之躗言。愈往愈㦧。全保之聖恩。愈久愈摯。門戶旣顚而復完。軀命旣危而復安。生成之澤。與天無極。父子兄弟。相對感泣。不知死所。且臣年紀未至於衰老。筋力尙堪於奔走。獲廁殫竭之地。少酬涓埃之答。是臣區區之志願。則尤何敢遽弛一飯不忘之忱。甘犯先私後公之嫌哉。第臣之本生母。年今七十三。而自少善病。轉輾沈痼。床笫委身。藥餌爲命。已三四年于玆矣。入今夏以後。眞元日益澌脫。神識日益昏耗。飮啖不過數匙。轉側必須傍人。凜然有朝夕難保之狀。而每當添劇迷悶之際。諄諄若夢語呼臣。而在傍則如有所恃。不在則如有所失。臣之目下情私。寧可以晷刻離捨哉。只緣臣誠孝不能如古人。貪戀榮途。遲徊周行。在公之日恒多而在家之日恒少。醫藥或未及隨時。調將或未免失宜。每中夜思惟。怵焉自咎。繼之以汍瀾也。噫。喜懼之心。人子所同。而烏鳥之戀。病裏尤切。雖使臣母。氣力强康。素無疾病。尙恐暮景之易過。未報劬勞之私恩。況今危症急兆。時異而月不同者乎。與其强抑已亂之方寸。無補於陳力。當念靡及之後悔。自盡於子職。古人所謂事親之日短而事君之日長者。政爲臣今日道也。伏惟聖明。仁推錫類。化成敦倫。凡今廷臣之爲親陳懇者。咸蒙曲諒。無願不遂。則以臣情悃之切急。援古人乞身歸養之請。庶不至於僭越之科。伏乞聖明。亟遞臣兼帶諸任。仍令選部。勿復檢擬。得以毋礙職事。專意扶護。則雖死之日。猶生之年。臣敢不隕首結草。以圖萬一之報也哉。瀆撓至此。尤增死罪。答曰。省疏具悉。已言於判府事。卿其勿辭行公。
정조 10년
丙午十月初七日巳時。上御重熙堂。課講入侍時。右承旨李時秀。同副承旨李集斗。假注書朴蓍壽。記注官金珍恪金健修。課講試官原任提學吳載純。原任直閣金憙。以次進伏訖。上曰。應製應講文臣行禮。載純憙等率應製應講文臣。入就拜位。行禮如儀訖。以次陞殿進伏。載純曰。抄啓文臣中鄭東觀。以實病。不得入來矣。上曰。唯。載純曰。成種仁則時無職。申馥則以本職撕捱。竝不入來矣。上曰。抄啓文臣申馥本職許遞。成種仁冠帶常仕。出榻敎上命書傳敎曰。都承旨聞有實𧏮。左承旨在外。許遞。前望單子入之。待下批牌招察任。上曰。甲辰選文臣。進前應講。癸卯選文臣。持此書題。出去閤外製進。講畢。時秀曰。檢書官徐理修。奏栍之際。多有做錯。推考。何如。上曰。依爲之。出擧條仍命退。諸臣以次退出。
정조 10년
丙午十月初七日午時。上御重熙堂。右承旨入侍時。右承旨徐鼎修。記事官金孝建。記注官金珍恪金健修。以次進伏訖。上曰。禮判入侍。賤臣承命出。與禮曹判書徐有隣進伏。上曰。處子單子捧幾丈乎。有隣曰。連爲捧入矣。命書傳敎曰。右承旨。馳詣受香修改處。摘奸局內各陵。亦爲奉審以來。命退。諸臣以次出。
정조 10년
丙午十月初七日申時。上御重熙堂。親試入侍時。左承旨徐鼎修。同副承旨李集斗。假注書朴蓍壽。記事官金珍恪。記注官金健修。試官直閣徐龍輔。以次進伏訖。上曰。抄啓文臣竝入侍應製。試券亦爲持入。賤臣承命出持入。御考訖。上曰。癸卯選文臣。多年殫勞。宜卽減下。然亦不無悵然矣。仍命退。諸臣以次退出。
정조 10년
行都承旨李聖圭坐。左承旨徐鼎修坐。右承旨李時秀坐。左副承旨洪仁浩坐直。右副承旨趙衍德坐直。同副承旨李集斗坐。注書金孝建仕一員未差。假注書朴蓍壽仕直。事變假注書李相璜仕。
정조 10년
洪仁浩啓曰。大司憲洪良浩。掌令宋益中未肅拜。執義掌令一員。持平二員未差。監察茶時之意。敢啓。傳曰。知道。
정조 10년
趙衍德啓曰。來十一日。專經文臣殿講爲之事。命下矣。處所。以何處爲之乎。敢稟。傳曰。熙政堂爲之。
정조 10년
傳于李聖圭曰。戶房承旨入侍。
정조 10년
傳于李聖圭曰。都承旨。馳詣宗廟。奉審摘奸以來。
정조 10년
以抄啓文臣尹行任親試連三次居首榜目。傳于李聖圭曰。連三次居首。陞六代。織毛馬粧一部賜給。
정조 10년
趙衍德。以弘文館言啓曰。本館下番闕直。事甚未安。副校理趙雲紀。旣有只推之命。與新除授校理沈樂洙。副修撰李書九。竝卽牌招。以爲推移入直之地。何如。傳曰。允。
정조 10년
以副校理趙雲紀牌不進罷職傳旨。傳于趙衍德曰。只推。
정조 10년
有政。吏批。判書兪彦鎬進。參判未差。參議金宇鎭進。行都承旨李聖圭進。以洪樂淵爲執義。李思祚爲司諫。姜忱爲掌令。閔師宣李儒修爲持平。李秀夏爲獻納。金履成爲正言。沈樂洙爲校理。李書九爲副修撰。任希遠爲右通禮。曺允大爲東學敎授。成德雨爲西學敎授。興恩副尉單鄭在和。穩城府使沈趾賢。明川府使鄭聖鵠。高敞縣監朴文絅。以上仍任事。承傳。
정조 10년
兵批。判書李命植。參判蔡弘履病。參議柳誼入直進。參知尹長烈病。左副承旨洪仁浩進。以李灃爲都摠管。李漢泰爲同知。沈樂洙洪聖淵爲文兼。洪龍壽爲武兼。劉漢相爲文山萬戶。同知單白尙瑩。副護軍單李東郁李濟萬趙錫穆崔烜李秀夏禹禎圭。副司直單李在學許晊朴奎淳徐有沂權儐沈埉。副司果單申光祜尹悌東。以任嵂爲禁衛中軍。
정조 10년
趙衍德。以內醫院都提調提調意啓曰。年例各殿進上臘藥所用牛黃九十四部三分三里。麝香一百八十二部五分。竝令戶曹宣惠廳進排。而丙申新定式加進上牛黃二十二部三分。以本院春秋兩等元貢中取用。何如。傳曰。允。
정조 10년
李聖圭。以司饔院監膳提調意啓曰。漁夫貢人等。連日呼訴內。卽今冬節已屆。魚族隱入。設綱屢日。終未捉得。闕供生事。迫在朝夕云。每年如此之時。以他可合之魚及活鷄。有參半代封之規。而莫重御供。自下不敢擅便。惶恐。敢啓。傳曰。代捧。畿營則狀請已多日。而本院。今始爲之。此豈不貽弊於貢人乎。畿營狀請以後。監膳提調推考。可也。
정조 10년
洪仁浩。以備邊司言啓曰。卽見摠戎使金思穆所啓。則以爲本廳物力。自來凋殘。軍校支放。參用雜穀。故以一年各屯稅船運放下。今因畿伯狀啓。竝爲執留該邑。給價補賑云。曾前癸卯。以逐朔放料之資。勢難推移之意。自廟堂覆啓蒙允。獨於今年。行此癸卯所無之例。則不但需用之難辦。來後之弊。不可不念。依前輸納本廳爲辭。而批旨有令廟堂草記。稟處之命矣。本營軍校之支放。專以屯穀需用。如無此屯穀。許多支放。誠無出處。故前於癸卯設賑時。他營門屯穀則皆自畿營執留。而至於該廳屯穀。雖有所請覆啓勿施者。蓋由事勢之不得不然矣。歉歲賑資。非曰不重。軍校朔料。亦有所關。依帥臣所奏。畿營之執留置之。仍令輸納該廳。雖是他營門他衙門屯穀。自前以錢代捧者。勿以穀責納。只就以穀收捧處。一從癸卯例施行之意。分付。何如。傳曰。雖令本司。稟處。無異畿民口吻中物。此草記置之。
정조 10년
洪仁浩。以備邊司言啓曰。卽見摠戎使金思穆所啓。則以爲本廳今年當捧耗條及各樣需米爲四千一百石零。雖在常年。輒致塗抹分排。今於畿伯年分狀覆啓後。還耗需米兩名色停退之數。將至八百石之多矣。其餘以錢代捧者。明年糶糴。自可立本。姑先留庫中取用。以爲支放之地。而至於停退條。宜有別般區劃之道。下詢處之爲辭。而批旨。有令廟堂草記稟處之命矣。該廳餉還癸卯停退之數。比今年稍多。而伊時別無他岐區劃者。猶能支繼放料。顧今各處米邊匱竭之時。從何區劃乎。自該廳務從方便。另加節約。以爲需用之意。分付。何如。傳曰。允。
정조 10년
丙午十月初八日巳時。上御重熙堂。戶房承旨入侍時。右承旨徐鼎修。記事官金孝建李崑秀尹行任。以次進伏訖。上曰。畿伯有司堂上入侍。賤臣承命出。與京畿監司徐有防。有司堂上徐有麟偕入進伏。有麟曰。俄者備郞。以左相之言。來傳於臣曰。今番軍米布代捧停退之數。未免過多。軍門需用。無以支繼云。故日前賓對。以量減分數。更爲行會之意。有所仰達矣。卽聞諸道停退代捧分數。毋論特恩與狀請。多倣該道壬癸已例。道各不同。而伊日筵奏則未及區別約定。一例混稱。諸道倂與邑面分等而多致矛盾。不可不更爲稟定云矣。何以爲之乎。上曰。更令廟堂。指一草記。可也。出擧條有防曰。在前各陵寢改莎時莎草。則自臣營。分定各邑。定差員擧行。而各邑監色。領民上來逢點。浮莎於慕華坪。輸納于陵所。雖在常年。外邑民丁往來留連之際。自不無貽弊之端。如或日字促迫。則邸吏雇軍替當。雇價往受於該邑。該邑會減於惠廳。而外邑會減。或過分數。該廳減削。或失斟量。互相靳持。文牒紛然。畢竟見減之數。殘邑守令。間或自當。鄕民邸吏。亦多分徵。臣於待罪本營後。曾有所備悉矣。今番穆陵崇陵改莎時。別定差員。先詣陵所。與兩陵官。爛商容入。則幾過二千餘張。若爲分定列邑。則日字急遽。無以及期。且當歉歲。監色軍人之裹糧遠赴。亦涉可悶。多般商量。講求便宜。各邑邸人。仍定色吏。另加董役。罔夜輸納。至於軍價。一從惠廳定式。每名每日米五升式區別遠近。通計實數。以該廳詳定例。每石價錢六兩式直受京廳。卽地分給於雇軍。故外邑不知有莎草之役。邸吏亦皆無無面之歎。擧行之穩便。民邑之省弊。莫大於此。此後各陵寢改莎補莎役處。如不大段。則自當依前分定於各邑。而若値時急浩大之時。則一依此例。道臣親執均排。枚報惠廳。自惠廳一依詳定。直爲上下。似爲穩當。故今因言端。敢此仰達矣。上曰。依此定式爲好。令該曹。稟處。可也。出擧條有防曰。殺獄山訟田畓等各項査啓。固當限內擧行。而見今歉歲捧糴俵災等擧行。萬分時急。此時守令之久離官次。或留在營下。或摘奸往來。誠爲可悶。而推覈之際。多人推捉。又貽許多弊端。同査啓一款。不拘早晩。稍待暇隙擧行。恐合事宜。故敢此仰達矣。上曰。依爲之。出擧條有防曰。道內沿邑之前後敗船罪人。以未準年限。一直牢囚。雖在豐歲。主客俱困。已多可悶。而見今慘歉。其所貽弊。尤係當念。臣意則一依癸卯年例。竝移送原籍官。其中高陽罪人故敗情節。綻露無餘。此則首倡者固當嚴覈得情。而其格軍脅從之類。一體移送似好。故敢此仰達矣。上曰。依爲之。出擧條有防曰。本道公都會。每於十月內設行。而當此荒歲。試邑廚傳。儒生裹糧。俱有其弊。曾於癸卯。以其歲饑而追行。今年亦依此例。待明秋擧行。而一年應額之因此廢却。不無多士之抑鬱。明秋設場時。竝此數同爲試取。至於選武軍官都試。右道之楊州長湍。左道之驪州水原。分作四都會所。秋巡試取。自是定式矣。今年則右道兩都會。臣於巡過時。雖已試取。而至於左道兩都會。南巡旣命置之。臣不得躬試。係是國試。亦不可代行。今若聚會臣營而試取。則許多軍官之齎糧遠赴。又是災歲軫念之處。左道兩都會則明秋巡審時。一體試取。實爲公私兩便。故敢此仰達矣。上曰。依爲之。出擧條有防曰。內司奴婢宣頭案。待明秋擧行之意。臣於昨秋。陳達蒙允矣。今則秋事旣成。固當趁期擧行。而今年穡事。忽當慘歉。一路民情。擧皆惶急。許多浮費之此時責出。實涉矜惻。留待稍豐而脩正。亦爲軫恤之一道。故敢此仰達矣。上曰。依爲之。出擧條有防曰。道內各邑公廨修補及災邑民人救急次。空名帖六百張。前已仰請劃下。而伊時穡事猶未判慘歉。或可藉此而爲一時救急之計矣。目今民勢。有甚壬癸。而來頭賙賑之資。不可不趁今措辦。設賑時空名帖取用。自是應行之例。前者所請數爻。分排於尤甚之次之邑。則不過爲略干張而已。其何能鳩聚穀物。以當一隅之用乎。空名帖。限五百張特許。卽速加劃。以爲及時經紀之地。何如。上曰。依爲之。出擧條命退。承史以次出。
정조 10년
丙午十月初八日申時。上御重熙堂。坐直承旨入侍時。右副承旨趙衍德。假注書朴蓍壽。記事官李崑秀尹行任。以次進伏訖。上命書傳敎曰。原其本情。出於兒戲。且在十年前事。應遷之階。豈必永枳。而出疆者不得照擬。自是銓格。如以正領仕滿注擬。則抄啓陞資之書狀。尙未擬堂上之職。以此以彼。難免不審之失。兵曹當該堂上推考。武兼望筒勿施。待回還備擬。上曰。臺諫牌去來催促。違牌勿爲呼望事。分付。奉審承旨入侍。賤臣承命出傳。與奉審承旨李時秀偕入進伏。上曰。奉審後所見。何如。時秀曰。竝無頉矣。上曰。頹圮處役事。果不至大段乎。時秀曰。明將始役。而事不必大段矣。仍命退。諸臣以次退出。
정조 10년
行都承旨李聖圭坐。左承旨徐鼎修坐。右承旨李時秀坐。左副承旨洪仁浩坐。右副承旨趙衍德坐。同副承旨李集斗坐。注書金孝建仕一員未差。假注書朴蓍壽仕直。事變假注書李相璜仕。
정조 10년
李集斗。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 10년
李聖圭啓曰。左承旨徐鼎修。右承旨李時秀。今日不爲仕進。卽爲牌招。何如。傳曰。允。
정조 10년
李集斗啓曰。禁衛營御營廳將官來言。今日本營軍兵。日次私習云矣。敢啓。傳曰。知道。
정조 10년
傳于李聖圭曰。右副承旨入侍。
정조 10년
傳于李聖圭曰。左承旨入侍。
정조 10년
以抄啓文臣李崑秀親試。連三次居首榜目。傳于李聖圭曰。連三次居首。陞六代。織毛馬粧一部賜給。
정조 10년
以抄啓文臣課試榜目。傳于李聖圭曰。副修撰李書九。連六次居首。此與三次連魁。尤有異焉。準職。恩或太驟。陞敍。賞不相當。熟馬一匹。別爲面給。
정조 10년
傳于趙衍德曰。前主簿鄭文徵女。計士金宗顯女。同知池日恒女。針醫張景哲女。司果朴宗晉女。判官金命麟女。內醫李玄圭女。更擇次。待下敎待令。餘皆許婚。
정조 10년
以校理沈樂洙。副校理趙雲紀。副修撰李書九牌不進罷職傳旨。傳于李集斗曰。只推。
정조 10년
以平安監司分等狀啓。災結加請事。傳于李集斗曰。依狀請施行事。回諭。
정조 10년
咸鏡監司狀啓。今十月令薦新生大口魚生文魚。日氣尙暖。限日不得封進。惶恐待罪事。傳于李時秀曰。勿待罪事。回諭。
정조 10년
摠管前望單子入之。都摠管徐浩修。副摠管尹師國白東俊落點。
정조 10년
趙衍德啓曰。大司憲洪良浩。掌令姜忱。傳敎申飭之下。謂有情勢。屢度催促。終不承膺。事體所在。誠極未安。推考警責。何如。傳曰。情勢似然。許遞。政官待明朝牌招開政。
정조 10년
李集斗。以備邊司言啓曰。因有司堂上徐有隣所啓。三軍門保米代捧停退分數。更令廟堂。指一草記事。命下矣。今番保米停退代捧之數。極爲夥然。前頭支放。無以繼給云。非但營門形勢之不可不念。且以朝家事體言之。災年施惠。雖是應行之事。諸道被災。亦有淺深之別。則一例優恤。無所區別。有欠綜核之政。三軍門保米代錢與停退分數。不可無量減之道。而取伏見特敎停退及各道狀請分數。則湖南保米。尤甚邑尤甚之次邑之次稍實邑尤甚面。以錢代捧。保米布。尤甚邑折半。之次邑尤甚面三分一。之次邑之次面稍實邑尤甚面。四分一停退。湖西保米。尤甚之次邑。以錢代捧。保米布。尤甚邑尤甚面折半。之次邑尤甚面尤甚邑之次面三分一。之次邑之次面尤甚邑稍實面稍實邑尤甚面四分一停退。嶺南訓局保米。尤甚全一邑之次稍實邑折半。以錢代捧。三軍門保米布。尤甚邑尤甚面三分一停退。京畿保米代捧則已有從前定式。別無擧論之事。停退則尤甚邑尤甚面之次邑尤甚面折半。尤甚邑之次面三分一矣。更就各該道邑面分數中。酌量減數。湖南保米代捧則尤甚邑尤甚面三分二。尤甚邑之次面之次邑尤甚面折半。之次邑之次面三分一。停退則尤甚邑三分一。之次邑尤甚面四分一。之次邑之次面五分一。湖西保米代捧則尤甚邑尤甚面折半。尤甚邑之次面之次邑尤甚面三分一。尤甚邑稍實面之次邑之次面四分一。停退。則尤甚邑尤甚面三分一。之次邑尤甚面尤甚邑之次面四分一。之次邑之次面尤甚邑稍實面五分一。嶺南保米代捧則尤甚邑尤甚面三分二。尤甚邑之次面之次邑尤甚面折半。之次邑之次面尤甚邑稍實面三分一。停退則尤甚邑尤甚面四分一。京畿保米停退則尤甚邑尤甚面折半。之次邑尤甚面三分一。尤甚邑之次面四分一。以此分數。更爲分付於施惠諸道。而軍布則代捧分數。訓局已因該營草記。區別減數。其餘諸軍門。倂許作錢。今無可論。至於停退一款。一般米布。其所停納。不宜異同。亦依保米例。施行之意。一體分付。何如。傳曰。允。
정조 10년
李集斗。以兵曹言啓曰。本曹堂上軍官禁軍遞兒窠。今方有闕矣。依定式別將與各番將。眼同試取。以居首者塡差之意。敢啓。傳曰。允。
정조 10년
李集斗。以訓鍊都監言啓曰。依前日下敎。前壯勇衛申光赫。嚴棍二十度後充軍次。移送兵曹之意。敢啓。傳曰。旣已決棍。充軍分揀。
정조 10년
丙午十月初九日午時。上御重熙堂。左承旨入侍時。左承旨徐鼎修。假注書朴蓍壽。記事官李崑秀尹行任。以次進伏訖。上曰。禮曹判書率待令人入侍。禮曹判書徐有隣。率待令諸人進伏。上各問姓名後仍命退。上敎有隣曰。卿出去。問其根着。再簡選時待令事。分付。以寶釰望筒。上命書傳敎曰。縣頉摠管。竝許遞。前望單子入之。仍命退。諸臣以次退出。
정조 10년
行都承旨李聖圭坐。左承旨徐鼎修坐。右承旨李時秀坐。左副承旨洪仁浩坐直。右副承旨趙衍德式暇。同副承旨未差。注書金孝建仕一員未差。假注書朴蓍壽仕直。事變假注書未差。
정조 10년
以來十八日專經武臣殿講取稟。傳于洪仁浩曰。以射代行。依昨年例。規矩用朔試射例。
정조 10년
李聖圭啓曰。備邊司郞廳來言。今日。賓廳日次。而領議政鄭存謙。右議政金熤。俱有身病。左議政李福源。奉命在外。不得來會之意。敢啓。傳曰。知道。
정조 10년
傳于李時秀曰。次對明日來會。
정조 10년
洪仁浩啓曰。合辭方張之時。兩司無詣臺之員。事甚未安。除在外疏批未下外。呈告人員。竝卽牌招。今日政。新除授臺諫。竝待下批。一體牌招。何如。傳曰。允。
정조 10년
傳于李聖圭曰。同副承旨入侍。
정조 10년
傳于李聖圭曰。都承旨與奉審大臣以下。入侍。
정조 10년
傳于李時秀曰。大臣入侍。有司堂上同爲入侍。
정조 10년
李聖圭啓曰。事變假注書李相璜。身病猝重。勢難察任。今姑改差。何如。傳曰。允。
정조 10년
傳于洪仁浩曰。呈辭兵曹堂上許遞。前望單子入之。待下批牌招察任。
정조 10년
以兩司諸臺牌不進傳旨。傳于徐鼎修曰。明日次對有命。無端違牌。此何道理。如是之故。國綱日就解弛。王言反歸屑越。若聞日前次對日下敎於玉堂李晴之言。則有何語默之兩難。爲人臣子。不知嚴畏之心者。能知懲討之義乎。就此一款。去就不難辨。然而違牌。果無逡巡之嫌乎。今日違牌諸臺。一倂削職在外及未肅拜諸臺許遞。今日政。以在京無故人擇差。待下批牌招。一以尊國綱。一以重王言。
정조 10년
傳于李聖圭曰。三水府使。今日政差出。
정조 10년
有政。吏批。判書兪彦鎬進。參判未差。參議金宇鎭進。行都承旨李聖圭進。以金憙爲大司憲。鄭致淳爲掌令。沈晉賢李彦祜爲修撰。李崇祜爲刑曹參判。閔孝克爲景慕宮令。具明遠爲三水府使。
정조 10년
再政。以李東郁爲執義。許晊爲司諫。任希一爲持平。權恢爲獻納。
정조 10년
三政。以趙城鎭爲大司諫。金熙朝爲掌令。鄭東愼爲持平。朴載淳爲正言。
정조 10년
洪仁浩啓曰。今日政。新除授執義李東郁。持平任希一。司諫許晊。獻納權恢。竝一禮牌招。何如。傳曰。允。
정조 10년
四政。以申大升爲大司憲。金頤柱爲大司諫。呂萬永爲執義。李思祚爲司諫。李康運嚴思憲爲掌令。韓光植張至冕爲持平。洪樂淵爲獻納。李羽晉金熙采爲正言。
정조 10년
傳于李聖圭曰。大司諫金頤柱有實病。衆所共知之人。許遞。今日政。以在京無故人差出。
정조 10년
五政。以朴廣源爲執義。尹悌東爲持平。李敏采爲獻納。鄭東觀爲正言。
정조 10년
六政。洪樂恒爲掌令。洪聖淵爲持平。趙濟魯爲司諫。
정조 10년
以掌令李庚運。正言李羽晉牌不進罷職傳旨。傳于洪仁浩曰。雖云有情勢。出肅後避嫌。可也。焉敢違牌。此傳旨勿施。
정조 10년
洪仁浩啓曰。大司諫金頤柱許遞之命。以大司憲誤爲來傳。至有傳旨捧入之擧。莫重傳命。致此做錯。當該司謁。令攸司科治。何如。傳曰。無論誤傳與否。傳旨書下。獨非承宣之罪乎。當該承旨遞差。
정조 10년
傳于洪仁浩曰。未肅拜大司憲許遞。與大司諫未差之代。前望單子入之。待下批一體牌招。
정조 10년
大司憲前望單子入之。兪彦鎬落點。
정조 10년
洪仁浩啓曰。臣與同副承旨李集斗伴直矣。纔已遞差矣。右副承旨趙衍德式暇。不得請牌。右承旨李時秀。所當牌招入直。而拘於廳規。不得請牌。何以爲之。敢稟。傳曰。牌招。
정조 10년
傳于洪仁浩曰。當該宣傳官。令兵曹決棍五度後汰去。
정조 10년
李聖圭。以弘文館言啓曰。本館下番。連日闕直。事甚未安。新除授修撰沈晉賢李彦祜。竝卽牌招。以爲推移入直之地。何如。傳曰。允。
정조 10년
李聖圭。以弘文館言啓曰。親除授副校理姜彝正。時在忠淸道公山地。副修撰尹光普。時在尼城地。經筵入番事緊。請竝斯速乘馹上來事。下諭。傳曰。依啓。
정조 10년
右議政金熤箚曰。伏以。臣稟氣脆薄。少而有貞疾。及其年紀漸邁。諸症取次轉深。邇來陳力就列。非曰能之。特强策耳。忽自昨朝。冷疝風眩之症。交劇於駿奔將事之餘。臍腕絞痛。喘息促急。頭眼暈瞀。神識迷離。加以不適河之疾。闖隙越添。達宵叫楚。跬步難動。賓筵日次。定在今日。而委身床簀。趨簉末由。目今民事孔棘。聖念憂勞。臣忝居廊廟。不能出一謨畫。仰承佐之責。至於循例登對。亦不得備數進身。癏官之罪。於是益著。病裏惶悶。尤當如何。玆敢倩人構箚。仰請譴何。惟願亟降處分。以警具僚。以安賤心爲。答曰。省箚具悉卿懇。愼節。豈勝奉慮。安心愼攝。俟少間視事。仍傳曰。此批答。遣史官傳諭于右議政。
정조 10년
校理趙弘鎭箚曰。伏以。近者臺閣之逡巡而公議以之不行。誠世道之大憂也。向日李壽咸事。極其怪駭。堂疏論斥。可謂嚴峻。而無奈乎顧瞻成習。規避爲事。昨日之諸臺事又出矣。夫行公臺諫。除非衆所共知之情勢。毋得請牌。春間飭敎。不啻申嚴。而今此諸臺。再昨日則旣肅命而詣臺矣。及乎翌朝。無端呈告。只知署坐之可副急。而至如聲討之論。沬血之義。則有甚趑趄。若是擔閣國論無可伸之日。王章有漸弛之慮。噫嘻。將焉用彼臺閣爲哉。臣謂再昨夜承牌旋入之兩司諸臣。一倂施以刊削之典。以勵臺風。斷不可已也。答曰。省箚具悉。行公臺諫之不得無端呈告。果有春間飭敎。爾言是矣。然罷遞足懲懶怠之習。所請律名。不已過乎。當該臺臣遞差。
정조 10년
丙午十月初十日巳時。上御重熙堂。同副承旨入侍時。同副承旨李集斗。假注書朴蓍壽。記注官金健修。記事官李崑秀。以次進伏訖。上曰。兩司諸臺爲誰云耶。集斗曰。未得詳知。而皆在外云矣。上命書傳敎曰。在外臺諫許遞。今日政。以在京無故人差出。仍命退。諸臣以次退出。